Thread:User talk:Minisarm/Răspuns pentru „Traduceri”/reply

În genere, terminologia este cea folosită de Wikipedia (majoritatea traducerilor – extensii etc. – într-acolo merg), cum este cazul lui „diff”, tradus ca „Diferență între versiuni” și nu altfel.

Pentru a-ți face cât de cât o idee despre locul în care este folosit un mesaj sau altul, uneori este util numele său (sau, după caz, documentația). Drept exemplu, „MediaWiki:Centralauth-admin-info- header /ro” este evident că face trimitere către un antet, în a cărui traducere se va folosi impersonalul.

Din punctul meu de vedere nu utilizatorii impun terminologii (poate dacă urmărești grupul ăsta o să observi ceea ce spun), ci ei se mulează după uzanța limbii sau, în cazul nostru, al termenilor utilizați de Wikipedia încă din 2003.

Soluția limbilor înrudite este chiar bună și o recomand; uneori, textele diferă mult de engleză și sunt mai ușor de înțeles, putându-se adapta astfel mult mai bine limbii române.

Cât despre Google Translate, el este util în măsura în care te ajută, într-o formă brută, să înțelegi ideea de bază a mesajului, însă în niciun caz nu poate substitui utilizatorul în procesul de rafinare a expresiilor.

Îmi pare bine că nu m-ai tratat cu indiferență și sper ca pe viitor să ții cont cât mai mult posibil de sfaturile și recomandările pe care ți le-am dat.

O zi bună.